# Βοήθεια:Επιφόρτωση αρχείου

### Από τη Βικιπαίδεια, την ελεύθερη εγκυκλοπαίδεια

Συχνά σε ένα άρθρο, θα χρειαστεί να παραθέσετε ένα αρχείο ήχου, εικόνας ή βίντεο για να δώσετε περισσότερες πληροφορίες για το αντικείμενο του άρθρου. Για παράδειγμα, ένα άρθρο για έναν συγγραφέα, μπορεί να έχει και τη φωτογραφία του. Στην περίπτωση αυτή, μπορείτε να επιφορτώσετε το αρχείο που χρειάζεστε, από τον υπολογιστή σας στο διακομιστή της Βικιπαίδειας.

Όλοι οι εγγεγραμμένοι χρήστες της Βικιπαίδειας μπορούν να επιφορτώσουν αρχεία στη Βικιπαίδεια (για να μάθετε πως μπορείτε να εγγραφείτε, δείτε εδώ).

## [Επεξεργασία] Διαδικασία επιφόρτωσης

Για να επιφορτώσετε ένα αρχείο, βεβαιωθείτε ότι είστε συνδεδεμένος στη Βικιπαίδεια, και επίσης ότι το αρχείο που θέλετε να επιφορτώσετε βρίσκεται στον υπολογιστή σας. Στη συνέχεια πατήστε το σύνδεσμο "Επιφόρτωση αρχείου", που βρίσκεται στη δοκό εργαλείων αριστερά από κάθε σελίδα. Αυτό θα σας οδηγήσει στη σελίδα επιφόρτωσης.

Αφού σιγουρευτείτε ότι το αρχείο που θέλετε να επιφορτώσετε (ή κάποιο παρόμοιο) δεν υπάρχει ήδη στο διακομιστή, πατήστε το κουμπί "Περιήγηση" (Browse) και εντοπίστε το αρχείο στον υπολογιστή σας. Στη συνέχεια γράψτε μια περιγραφή του αρχείου.

Χρησιμοποιήστε την φόρμα για να αποθηκεύσετε νέα αρχεία εικόνας για χρήση στην εικονογράφηση των άρθρων. Στους περισσότερους browsers, θα δείτε ένα εικονίδιο "Αναζήτηση...", που θα εμφανίσει την καθιερωμένη αναζήτηση αρχείου του λειτουργικού σας συστήματος. Επιλέγοντας ένα αρχείο θα συμπληρωθεί το όνομα του, στο πεδίο δίπλα στο πλήκτρο (Όνομα αρχείου προέλευσης). Εάν θέλετε να αποθηκευθεί στην Βικιπαίδεια με διαφορετικό όνομα αλλάξτε το στο πεδίο Όνομα αρχείου προορισμού. Στη συνέχεια γράψτε μια περιγραφή του αρχείου. Πατήστε το πλήκτρο "Επιφόρτωση αρχείου" για να τελειώσετε την αποθήκευση. Αυτό μπορεί να πάρει κάποιο χρόνο αν έχετε αργή σύνδεση.

Αυτόματα θα δημιουργηθεί μια σελίδα που θα περιέχει το αρχείο που επιφορτώσατε, την περιγραφή που εισαγάγατε και μια λίστα με τις σελίδες που χρησιμοποιούν το αρχείο. Ο τίτλος της σελίδας θα είναι της μορφής Εικόνα:<όνομα_αρχείου> εάν το αρχείο είναι εικόνα, ειδάλλως θα είναι Μέσον:<όνομα_αρχείου>. Δείτε για παράδειγμα τη σελίδα αυτής της εικόνας για να πάρετε μια γεύση.

## [Επεξεργασία] Τι πρέπει να θυμάστε

Οι προτιμώμενες μορφές αρχείων είναι JPEG για φωτογραφίες, PNG για σχέδια και άλλα εικονίδια, και OGG για ήχους. Παρακαλούμε να ονομάζετε τα αρχεία σας περιγραφικά για να αποφευχθεί σύγχυση. Για να συμπεριλάβετε μια εικόνα σε μια σελίδα, χρησιμοποιείστε ένα σύνδεσμο της μορφής [[Εικόνα:όνομα_αρχείου.jpg]] ή [[Εικόνα:όνομα_αρχείου.png|περιγραφή]] ή [[Μέσον:όνομα_αρχείου.ogg]] για ήχους.

Στην περιγραφή φροντίστε να συμπεριλάβετε μια πινακίδα πνευματικών δικαιωμάτων για να σημειωθεί το καθεστώς της συγκεκριμένης εικόνας. Εικόνες και γενικά αρχεία που περιορίζονται από πνευματικά δικαιώματα δεν επιτρέπονται στην Βικιπαίδεια.

Παρακαλούμε να θυμάστε ότι όπως και στις σελίδες με άρθρα, άλλοι χρήστες μπορεί να επεξεργαστούν ή να διαγράψουν τα αρχεία αν πιστεύουν ότι είναι απαραίτητο για την Βικιπαίδεια, και μπορεί να αποκλειστείτε από την χρήση της Βικιπαίδειας αν εκμεταλευτείτε το σύστημα κακοπροαίρετα.

Ανακτήθηκε από "http://el.wikipedia.org../../../%CE%B5/%CF%80/%CE%B9/%CE%92%CE%BF%CE%AE%CE%B8%CE%B5%CE%B9%CE%B1%7E%CE%95%CF%80%CE%B9%CF%86%CF%8C%CF%81%CF%84%CF%89%CF%83%CE%B7_%CE%B1%CF%81%CF%87%CE%B5%CE%AF%CE%BF%CF%85_6f7f.html"

Κατηγορία: Βικιπαίδεια βοήθεια

##### Views

- Βοήθεια
- Συζήτηση
- Τελευταία έκδοση

##### Αναζήτηση